Title: Albert-skitser
Description: Vejles estimerede billedkunstner, maleren Albert Bertelsen (1921-2019), var ufatteligt flittig i sit lange liv som aktiv kunstner.0Han tegnede altid, lige fra drengeårene hjemme hos forældrene, Stinne og Hans Peter Bertelsen.0Albert har fortalt, at hans mor ind imellem kunne skælde lidt ud, når han lå på gulvet og tegnede på kasseret avispapir, som han havde fået fra Vejle Amts Folkeblads store rotation i bladhuset på Kirketorvet, hvor han var avisbud.0Albert havde aldrig en fin skitseblok at tegne på. Helt i tråd med sit sparsommelige, nøjsomme væsen, tegnede han på det papir, der nu engang var til rådighed.0Om det så var det tynde, gammeldags brune toiletpapir, kunne det i en snæver vending bruges til en skitse.0Ofte blev hans skitser tegnet på bitte små lapper papir, og han tegnede med den blyant, kuglepen, tusch, der var i nærheden.0017. november 2021 ville Albert være fyldt 100 år.0I den anledning har vi set på de tusindvis af skitser, som Albert efterlod og valgt nogle af de bedste og mest karakteristiske.0Det er skitser, der vidner om hans arbejdsmetode og motivvalg. Skitser, der ofte var direkte forlæg for et maleri.0Som det kan ses skrev han undertiden ligefrem mål og farver på det fremtidige maleri.0Bogen udgives i kærlig og respektfuld erindring om Albert Bertelsen og hans liv og virke som kunstner.0Vi er taknemmelige, fordi Alberts søn, Troels Bertelsen, har givet os lov til at benytte skitserne til denne udgivelse.
Subjects: Artists' preparatory studies
Places: Denmark
People: Albert Bertelsen (1921-)